FI Euroopan unionin virallinen lehti L 19/62

KOMISSION PÄÄTÖS,

tehty 22 päivänä tammikuuta 2009,

tiettyjen osapuolten vapauttamisesta tiettyjen polkupyörän osien tuontiin laajennetusta, Kiinan kansantasavallasta peräisin olevia polkupyöriä koskevasta polkumyyntitullista, joka otettiin käyttöön neuvoston asetuksella (ETY) N:o 2474/93, jonka soveltamista on viimeksi jatkettu ja jota on viimeksi muutettu asetuksella (EY) N:o 1095/2005, sekä komission asetuksen (EY) N:o 88/97 nojalla tietyille osapuolille myönnetyn, Kiinan kansantasavallasta peräisin olevien tiettyjen polkupyörän osien tuontiin laajennetun polkumyyntitullin suspendoinnin päättämisestä

(tiedoksiannettu numerolla K(2009) 157)

(2009/48/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’,

ottaa huomioon Kiinan kansantasavallasta peräisin olevien polkupyörien tuonnissa asetuksella (ETY) N:o 2474/93 käyttöön otetun lopullisen polkumyyntitullin laajentamisesta Kiinan kansantasavallasta peräisin oleviin tiettyihin polkupyörän osiin, ja laajennetun tullin kantamisesta asetuksen (EY) N:o 703/96 mukaisesti kirjatulta tällaiselta tuonnilta 10 päivänä tammikuuta 1997 annetun neuvoston asetuksen (EY) N:o 71/97 (2), jäljempänä ’soveltamisalan laajentamista koskeva asetus’,

ottaa huomioon luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista 20 päivänä tammikuuta 1997 annetun komission asetuksen (EY) N:o 88/97 (3), jäljempänä ’tullista vapauttamista koskeva asetus’, ja erityisesti sen 7 artiklan,

on kuullut neuvoa-antavaa komiteaa,

sekä katsoo seuraavaa:

(1) Tullista vapauttamista koskevan asetuksen tultua voimaan eräät polkupyörien kokoonpanijat esittivät kyseisen asetuksen 3 artiklan nojalla pyyntöjä saadakseen vapautuksen polkumyyntitullista, sellaisena kuin se on laajennettu Kiinan kansantasavallasta peräisin olevien tiettyjen polkupyörän osien tuontiin asetuksella (EY) N:o 71/97, jäljempänä ’laajennettu polkumyyntitulli’. Komissio on julkaissut Euroopan yhteisöjen/unionin virallisessa lehdessä luetteloja polkupyörien kokoonpanijoista (4), joiden osalta laajennettu polkumyyntitulli on suspendoitu tullista vapauttamista koskevan asetuksen 5 artiklan 1 kohdan nojalla sellaisten oleellisten polkupyörän osien tuonnissa, jotka on ilmoitettu luovutettaviksi vapaaseen liikkeeseen.

(2) Tarkastelun kohteena olevista osapuolista laaditun luettelon (5) julkaisemisen jälkeen on valittu tarkastelujakso. Tarkastelujaksoksi määritettiin 1 päivän tammikuuta 2007 ja 30 päivän kesäkuuta 2008 välinen ajanjakso. Kaikille tarkastelun kohteena oleville osapuolille lähetettiin kyselylomake, jossa pyydettiin tietoja asianomaisena tarkastelujaksona suoritetusta kokoonpanotoiminnasta.

A. AIEMMIN SUSPENDOIDUSTA TULLISTA VAPAUTTAMISTA KOSKEVAT PYYNNÖT

1. Hyväksyttävät vapauttamispyynnöt

(3) Komissio sai jäljempänä olevassa taulukossa 1 luetelluilta osapuolilta kaikki niiden pyyntöjen hyväksyttävyydestä päättämiseen tarvittavat tiedot. Tulli suspendoitiin näiden osapuolten tuonnissa tietojen saamisen jälkeen. Toimitetut tiedot tutkittiin ja tarkistettiin tarvittaessa asianomaisten osapuolten toimitiloissa. Tietojen perusteella komissio päätteli, että jäljempänä olevassa taulukossa 1 lueteltujen osapuolten esittämät pyynnöt ovat hyväksyttäviä tullista vapauttamista koskevan asetuksen 4 artiklan 1 kohdan nojalla. Taulukko 1 Nimi Osoite Maa Taric-lisäkoodi Blue Ocean Hungary Ltd Sukorói u. 8, 8097 Nadap HU A858 Canyon Bicycles GmbH Koblenzer Strasse 236, 56073 Koblenz DE A856 Euro Bike Products Ul. Starolecka 18, 61–361 Poznan PL A849 KOVL spol. s.r.o. Choceradská 3042/20, 14100 Prague CZ A838 MICPOL Ul. Myśliborska 93A/62, 03–185 Warsaw PL A839 N&W Cycle GmbH Mühlenhof 5, 51598 Friesenhagen DE A852 Radsportvertrieb Dietmar Bayer GmbH Zum Acker 1, 56244 Freirachdorf DE A850 Special Bike Società Cooperativa Via dei Mille n. 50, 71042 Cerignola (FG) IT A533

(4) Komission lopullisesti vahvistamat tosiseikat osoittavat, että kaikkien asianomaisten osapuolten polkupyörien kokoonpanotoiminnassaan käyttämien, Kiinan kansantasavallasta peräisin olevien osien arvo oli alle 60 prosenttia kaikkien niiden kokoonpanotoiminnassaan käyttämien osien arvosta, mistä syystä ne eivät kuulu perusasetuksen 13 artiklan 2 kohdan soveltamisalaan.

(5) Tästä syystä ja tullista vapauttamista koskevan asetuksen 7 artiklan 1 kohdan mukaisesti edellä olevassa taulukossa luetellut osapuolet olisi vapautettava laajennetusta polkumyyntitullista.

(6) Tullista vapauttamista koskevan asetuksen 7 artiklan 2 kohdan mukaisesti taulukossa 1 luetellut osapuolet olisi vapautettava laajennetusta polkumyyntitullista niiden esittämien pyyntöjen vastaanottopäivästä alkaen. Lisäksi niiden laajennetusta polkumyyntitullista syntynyttä tullivelkaa on pidettävä mitättömänä niiden esittämien vapauttamispyyntöjen vastaanottopäivästä alkaen.

2. Hylättävät vapauttamispyynnöt ja pyyntöjen peruuttamiset

(7) Jäljempänä olevassa taulukossa 2 mainittu osapuoli on sekin esittänyt pyyntöjä saada vapautus laajennetusta polkumyyntitullista. Taulukko 2 Nimi Osoite Maa Taric-lisäkoodi Eusa Mart European Sales & Marketing GmbH & Co. KG An der Welle 4, 60322 Frankfurt am Main DE A857

(8) Kyseinen osapuoli ei palauttanut kyselylomaketta.

(9) Koska taulukossa 2 mainittu osapuoli ei täytä tullista vapauttamista koskevan asetuksen 6 artiklan 2 kohdassa vahvistettuja tullista vapauttamisen edellytyksiä, komission on asetuksen 7 artiklan 3 kohdan mukaisesti hylättävä sen vapauttamispyynnöt. Näin ollen tullista vapauttamista koskevan asetuksen 5 artiklassa tarkoitetun laajennetun polkumyyntitullin suspendointi on päätettävä ja laajennettu polkumyyntitulli kannettava asianomaisen osapuolen esittämän pyynnön vastaanottopäivästä alkaen.

B. AIEMMIN SUSPENDOIMATTOMASTA TULLISTA VAPAUTTAMISTA KOSKEVAT PYYNNÖT

1. Hyväksyttävät vapauttamispyynnöt, joiden osalta tulli olisi suspendoitava

(10) Asianomaisille osapuolille ilmoitetaan, että taulukossa 3 mainitulta osapuolelta on saatu uusi tullista vapauttamista koskevan asetuksen 3 artiklan mukainen pyyntö. Laajennetun tullin tähän pyyntöön perustuvan suspendoinnin olisi tultava voimaan päivänä, joka esitetään ”Voimaantulopäivä”-sarakkeessa. Taulukko 3 Nimi Osoite Maa Asetuksen (EY) N:o 88/97 artikla, jonka nojalla vapautetaan Voimaantulopäivä Taric-lisäkoodi Winora-Staiger GmbH Max-Planck-Strasse 6, 97526 Sennfeld DE 5 artikla 27.11.2008 A894

2. Hylättävät vapauttamispyynnöt

(11) Myös taulukossa 4 luetellut osapuolet ovat esittäneet pyynnön saada vapautus laajennetusta polkumyyntitullista. Taulukko 4 Nimi Osoite Maa Cicli B Radsport Bornmann Import + Versand Königstor 48, 34117 Kassel DE MSC Bikes SL C/Hostalets, Nave 3. Pol. Ind. Puig-Xorigué, 08540 Centelles, Barcelona ES

(12) Näiden osapuolten pyynnöt eivät täyttäneet tullista vapauttamista koskevan asetuksen 4 artiklan 1 kohdassa vahvistettuja hyväksyttävyyden edellytyksiä, koska niiden kaikkien polkupyörien tuotannossaan tai kokoonpanotoiminnassaan käyttämien polkupyörän oleellisten osien määrät ovat alle 300 yksikköä lajikohtaisesti kuukaudessa.

(13) Kyseisille osapuolille ilmoitettiin asiasta ja niille annettiin mahdollisuus esittää huomautuksia. Näiden osapuolten tuonnissa tullia ei suspendoitu,

ON TEHNYT TÄMÄN PÄÄTÖKSEN:

1 artikla

Vapautetaan jäljempänä olevassa taulukossa 1 luetellut osapuolet Kiinan kansantasavallasta peräisin olevien polkupyörien tuonnissa asetuksella (ETY) N:o 2474/93 (6) käyttöön otetusta ja Kiinan kansantasavallasta peräisin oleviin tiettyihin polkupyörän osiin asetuksella (EY) N:o 71/97 laajennetusta lopullisesta polkumyyntitullista.

Vapautus tulee voimaan kunkin osapuolen osalta ”Voimaantulopäivä”-sarakkeessa ilmoitetusta päivämäärästä alkaen.

Taulukko 1

Osapuolet, jotka vapautetaan tullista

Nimi Osoite Maa Asetuksen (EY) N:o 88/97 artikla, jonka nojalla vapautetaan Voimaantulopäivä Taric-lisäkoodi Blue Ocean Hungary Ltd Sukorói u. 8, 8097 Nadap HU 7 artikla 30.1.2008 A858 Canyon Bicycles GmbH Koblenzer Strasse 236, 56073 Koblenz DE 7 artikla 4.12.2007 A856 Euro Bike Products Ul. Starolecka 18, 61–361 Poznan PL 7 artikla 6.8.2007 A849 KOVL spol. s.r.o Choceradská 3042/20, 14100 Prague CZ 7 artikla 29.3.2007 A838 MICPOL Ul. Myśliborska 93A/62, 03–185 Warsaw PL 7 artikla 17.4.2007 A839 N&W Cycle GmbH Mühlenhof 5, 51598 Friesenhagen DE 7 artikla 11.10.2007 A852 Radsportvertrieb Dietmar Bayer GmbH Zum Acker 1, 56244 Freirachdorf DE 7 artikla 25.6.2007 A850 Special Bike Società Cooperativa Via dei Mille n. 50, 71042 Cerignola (FG) IT 7 artikla 22.1.2008 A533

2 artikla

Hylätään laajennetusta polkumyyntitullista vapauttamista koskeva pyyntö, jonka jäljempänä taulukossa 2 mainittu osapuoli on esittänyt asetuksen (EY) N:o 88/97 3 artiklan nojalla.

Päätetään laajennetun polkumyyntitullin suspendointi asetuksen (EY) N:o 88/97 5 artiklan nojalla asianomaisen osapuolen osalta ”Voimaantulopäivä”-sarakkeessa ilmoitetusta päivämäärästä alkaen.

Taulukko 2

Osapuolet, joiden osalta suspendointi päätetään

Nimi Osoite Maa Asetuksen (EY) N:o 88/97 artikla, jonka nojalla suspendoitu Voimaantulopäivä Taric-lisäkoodi Eusa Mart European Sales & Marketing GmbH & Co. KG An der Welle 4, 60322 Frankfurt am Main DE 5 artikla 7.1.2008 A857

3 artikla

Jäljempänä olevassa taulukossa 3 on ajantasainen luettelo asetuksen (EY) N:o 88/97 3 artiklan nojalla tarkastelun kohteena olevista osapuolista. Laajennetun tullin suspendointi näiden pyyntöjen perusteella on tullut voimaan päivänä, joka esitetään taulukon 3 ”Voimaantulopäivä”-sarakkeessa.

Taulukko 3

Nimi Osoite Maa Asetuksen (EY) N:o 88/97 artikla, jonka nojalla suspendoitu Voimaantulopäivä Taric-lisäkoodi Winora-Staiger GmbH Max-Planck-Strasse 6, 97526 Sennfeld DE 5 artikla 27.11.2008 A894

4 artikla

Hylätään jäljempänä taulukossa 4 lueteltujen osapuolten esittämät laajennetusta polkumyyntitullista vapauttamista koskevat pyynnöt.

Taulukko 4

Osapuolet, joiden vapauttamispyyntö hylätään

Nimi Osoite Maa Cicli B Radsport Bornmann Import + Versand Königstor 48, 34117 Kassel DE MSC Bikes SL C/Hostalets, Nave 3. Pol. Ind. Puig-Xorigué, 08540 Centelles, Barcelona ES

5 artikla

Tämä päätös on osoitettu jäsenvaltioille sekä 1–4 artiklassa luetelluille osapuolille.

Tehty Brysselissä 22 päivänä tammikuuta 2009. Komission puolesta Catherine ASHTON Komission jäsen

(1) EYVL L 56, 6.3.1996, s. 1.

(2) EYVL L 16, 18.1.1997, s. 55.

(3) EYVL L 17, 21.1.1997, s. 17.

(4) EYVL C 45, 13.2.1997, s. 3; EYVL C 112, 10.4.1997, s. 9; EYVL C 220, 19.7.1997, s. 6; EYVL C 378, 13.12.1997, s. 2; EYVL C 217, 11.7.1998, s. 9; EYVL C 37, 11.2.1999, s. 3; EYVL C 186, 2.7.1999, s. 6; EYVL C 216, 28.7.2000, s. 8; EYVL C 170, 14.6.2001, s. 5; EYVL C 103, 30.4.2002, s. 2; EUVL C 35, 14.2.2003, s. 3; EUVL C 43, 22.2.2003, s. 5; EUVL C 54, 2.3.2004, s. 2; EUVL C 299, 4.12.2004, s. 4; EUVL L 17, 21.1.2006, s. 16; EUVL L 313, 14.11.2006, s. 5; EUVL L 81, 20.3.2008, s. 73 ja EUVL C 310, 5.12.2008, s. 19.

(5) EUVL L 81, 20.3.2008, s. 73.

(6) EYVL L 228, 9.9.1993, s. 1, asetus sellaisena kuin sen soveltamista on jatkettu asetuksella (EY) N:o 1524/2000 (EYVL L 175, 14.7.2000, s. 39) ja jota on muutettu asetuksella (EY) N:o 1095/2005 (EUVL L 183, 14.7.2005, s. 1).